CELEX: 62017CN0592
Language: mt
Date: 2017-10-12 00:00:00
Title: Kawża C-592/17: Talba għal deċiżjoni preliminari mressqa mill-Vestre Landsret (id–Danimarka) fit–12 ta’ Ottubru 2017 – Skatteministeriet vs Baby Dan A/S

11.12.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 424/25
            
         Talba għal deċiżjoni preliminari mressqa mill-Vestre Landsret (id–Danimarka) fit–12 ta’ Ottubru 2017 – Skatteministeriet vs Baby Dan A/S
   (Kawża C-592/17)
   (2017/C 424/37)
   Lingwa tal-kawża: id–Daniż
   
      Qorti tar-rinviju
   
   Vestre Landsret
   
      Partijiet fil-kawża prinċipali
   
   
      Rikorrent: Skatteministeriet
   
      Konvenuta: Baby Dan A/S
   
      Domandi preliminari
   
   
               1)
            
            
               Il-pernijiet li għandhom il-karatteristiċi speċifiċi kif deskritti għandhom jitqiesu li huma parti mix-xatba ta’ sigurtà għat-tfal?
               
                           —
                        
                        
                           Jekk tingħata risposta fl-affermattiv għall-ewwel domanda, fis-sens li l-pernijiet għandhom jitqiesu li huma parti mix-xatba ta’ sigurtà għat-tfal, il-pernijiet għandhom jiġu kklassifikati taħt l-intestatura 9403 90 10 jew taħt l-intestaturi 7326 u 4421 tan-Nomenklatura Magħquda?
                        
                     
                           —
                        
                        
                           Jekk tingħata risposta fin-negattiv għall-ewwel domanda, fis-sens li l-pernijiet ma għandhomx jitqiesu li huma parti mix-xatba ta’ sigurtà għat-tfal, il-pernijiet għandhom jiġu kklassifikati taħt l-intestatura 7318 15 90 jew l-intestatura 7318 19 00 tan-Nomenklatura Magħquda?
                        
                     
         
               2)
            
            
               Jekk il-pernijiet li għandhom il-karatteristiċi speċifiċi kif deskritti għandhom jiġu kklassifikati taħt l-intestatura 7318 15 90 tan-Nomenklatura Magħquda, il-Qorti tal-Ġustizzja hija mitluba tirrispondi għad-domanda preliminari li ġejja:
               
                           —
                        
                        
                           Ir-Regolament tal-Kunsill (KE) Nru 91/2009, tas-26 ta’ Jannar 2009 (1) li jimponi dazju anti-dumping definittiv fuq ċerti qfieli tal-ħadid jew tal-azzar li joriġinaw mir-Repubblika Popolari taċ-Ċina, huwa invalidu b’riżultat tal-fatt li — skont il-Korp tal-Appell tad-WTO — il-Kummissjoni u l-Kunsill ibbażaw ruħhom fuq proċess li rabat id-definizzjoni tal-industrija tal-Unjoni Ewropea mar-rieda tajba tal-produtturi tal-Unjoni li aċċettaw li jkunu parti minn kampjun u jiġu spezzjonati, li wassal għal proċess ta’ awtoselezzjoni fl-industrija li rriżulta f’riskju materjali ta’ distorsjoni tal-investigazzjoni u tar-riżultat tagħha?
                        
                     
         
      (1)  Regolament tal-Kunsill (KE) Nru 91/2009, tas-26 ta’ Jannar 2009, li jimponi dazju anti-dumping definittiv fuq ċerti qfieli tal-ħadid jew tal-azzar li joriġinaw mir-Repubblika Popolari taċ-Ċina (ĠU 2009 L 29, p. 1).